**ОБЩИНСКА ИЗБИРАТЕЛНА КОМИСИЯ РУСЕ**

7000 гр.Русе, област Русе, пл.”Свобода” №6

**ПРОТОКОЛ № 15**

Днес 06.10.2023 година в 17,00 часа в Заседателна зала №2, ет.2 на Община Русе се събра комисия в състав:

Председател: Милена Хинкова

Зам.-председател: Николай Братованов

Зам.-председател: Звезделина Рафаилова

Зам.-председател: Шейнур Еюб

Зам.-председател: Ина Райчева-Цонева

Секретар: Искрен Илиев

Членове: Миглена Ангелова

Борислав Жечев

Стефан Донев

Даниела Димитрова-Янкова

Стефан Бонев

Лиляна Владимирова

Алев Али

На заседанието присъстват: Милена Хинкова - председател, Шейнур Еюб – зам.-председател, Звезделина Рафаилова – зам.-председател, Искрен Илиев – секретар,Борислав Жечев, Миглена Ангелова, Лиляна Владимирова, Стефан Донев

Отсъстват: Алев Али, Даниела Димитрова-Янкова, Ина Райчева-Цонева, Стефан Бонев, Николай Братованов

Налице е необходимия кворум за провеждане на заседание.

Протоколът се води от Кремена Маринова

**ДНЕВЕН РЕД:**

**Точка 1:** Разглеждане на постъпила жалба относно агитационни материали.

**Точка 2: разни**

Гласували: „ЗА“ – Милена Хинкова, Николай Братованов , Шейнур Еюб , Звезделина Рафаилова , Искрен Илиев, Ина Райчева-Цонева , Стефан Бонев, Борислав Жечев, Миглена Ангелова, Лиляна Владимирова, Стефан Донев

ПРОТИВ: няма.

**По т.1**

ОТНОСНО: Жалба от Христо Попов упълномощен представител на ПП „ВЪЗРАЖДАНЕ“ относно унищожен агитационен материал в началото на ул. „Славянска“ в град Русе.

В ОИК - Русе е постъпила жалба с вх. № 149/06.10.2023 г. от Христо Попов - упълномощен представител на ПП „ВЪЗРАЖДАНЕ“, в която се твърди, че върху плакат на ПП „ВЪЗРАЖДАНЕ“, поставен по определения в ИК ред от активисти на „Граждани за общината“ е залепен техен плакат. По този начин активистите на посочената коалиция са нарушили забраната на чл. 183, ал. 5 от ИК, тъй като агитационният материал на ПП „Възраждане“ по този начин е унищожен. Към жалбата е приложена снимка, от която ясно се вижда, че върху вече поставен на регламентирано место плакат на ПП „ВЪЗРАЖДАНЕ“ е залепен плакат на Коалиция Граждани за общината. Приложеният снимков материал се отнася за табло, поставено в началото на улица „Славянска“ в град Русе.

С жалбата се иска ОИК – Русе да установи извършеното нарушение на чл. 183, ал. 5 от ИК и да укаже на кмета на общината да премахне агитационните материали, неотговарящи на изискванията на чл. 183, ал. 5 от ИК..

Като разгледа жалбата ОИК – Русе прие, че с посочените в жалбата обстоятелства се осъществява състава на нарушение на чл.183, ал.5 от ИК, но не може да бъде и не е установено лице – извършител на твърдените от жалбоподателя нарушение. Поради тези обстоятелства, независимо от предвидената в ИК административно-наказателна отговорност за извършване на тези нарушения, не може да бъде съставен АУАН поради липса на административно-наказателно отговорно лице.

Съгласно чл. 186, ал. 1 от ИК кметът на общината, района или кметството или кметският наместник по решение на районната или общинската избирателна комисия и при необходимост със съдействие на органите на Министерството на вътрешните работи премахва или изземва агитационните материали, поставени или разпространени в нарушение на кодекса. В случая се касае за агитационен материал поставен в нарушение на Изборния кодекс /чл. 183, ал. 5 от ИК/.

Отчитайки важността на поставения с жалбата въпрос комисията счита, че следва да укаже на регистрираните за участие в изборите за общински съветници и кметове на 29 октомври 2023 г. партии, коалиции и инициативни комитети да спазват разпоредбите на Изборния кодекс.

Предвид изложеното и на основание чл.87 ал.1 т.1 и т.22, във връзка с чл.183 ал.5 от ИК и чл. 186, ал. 1 от ИК, ОИК - Русе

Р Е Ш И:

**УСТАНОВЯВА** извършено от неизвестно лице нарушение на чл. 183, ал. 5 от Изборния кодекс по **на** жалбата на Христо Попов упълномощен представител на ПП „ВЪЗРАЖДАНЕ“ относно унищожен агитационен материал в началото на ул. „Славянска“ в град Русе.

**УКАЗВА** на кмета на Община Русе да премахне агитационния материал на Коалиция Граждани за общината, поставен върху плакат на ПП „ВЪЗРАЖДАНЕ“ на информационното табло в началото на улица „Славянска“ в град Русе.

**УКАЗВА** на регистрираните за участие в изборите за общински съветници и кметове на 29 октомври 2023 г. партии, коалиции и инициативни комитети да спазват разпоредбите на Изборния кодекс.

Член от комисията Стефан Донев е извършил проверка на место, относно над лепването на плакати и е констатирал,че има същото над лепване и на други места в града.

Проектът бе подложен за обсъждане от комисията.

Пристъпи се към гласуване:

Гласували: „ЗА“ – Милена Хинкова , Шейнур Еюб , Звезделина Рафаилова, Искрен Илиев,Борислав Жечев, Миглена Ангелова, Лиляна Владимирова, Стефан Донев

ПРОТИВ: няма

ОИК – Русе прие **РЕШЕНИЕ № 129-МИ/06.10.2023 г.**

**По т.2** от дневния ред:

1. Писмо от ЦИК с вх.147/06.10.2023 относно бюлетинитена избори за общински съветници и за кметове на 29 октомври 2023 г.,

Поради изчерпване на дневния ред заседанието бе закрито в 17.10 часа.

**ПРЕДСЕДАТЕЛ: СЕКРЕТАР:**

**/М. Хинкова/ /И. Илиев/**